Met liefde van Adéle

Met Liefde van Adéle is 'n 101 minuut lange Afrikaanse dramafilm wat in 1974 vrygestel is. Die film is deur Dirk de Villiers geregisseer met 'n draaiboek deur Marié du Toit en Dirk de Villiers, vervaardig deur C-Films (Dirk de Villiers) en versprei deur C-Films/Primedia/Nu Metro. 

 Sinopsis 
Adéle (Marie du Toit) begin ná baie jare na haar buite-egtelike kind verlang. Dit is hartverskeurend om 'n ongewenste, weggooikind te wees wat smag na stabiliteit, 'n toekoms, 'n heenkome en bo alles, liefde. Die situasie word egter nog erger wanneer die ma wat die kind uit skaamte vir aanneming weggegee het, begin verlang na die kind wat intussen in 'n weeshuis beland het na die dood van sy aanneemouers. Haar berou kom egter te laat, en sy moet nou die volle prys betaal vir wat sy jare gelede aan 'n onskuldige baba gedoen het.

 Rolverdeling  
Die rolverdeling is Marié du Toit, André Walters, Anna Cloete, Pearl Gawlowski, Louwtjie Botha, Bruwer Engelbrecht, Fanie Bekker, Pieter Geldenhuys en Hennie Pietersen. 

 Verwysings